คําสั่งกรมสวัสดิการและคุ้มครองแรงงาน

ที่ ๑๒๕/๒๕๕๖

**เรื่อง** มอบหมายอํานาจหน้าที่ตามกฎกระทรวงกําหนดมาตรฐานในการบริหาร จัดการ และดําเนินการด้าน ความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. ๒๕๕๕

โดยที่กฎกระทรวงกําหนดมาตรฐานในการบริหาร จัดการ **และ**ดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย **พ.ศ. ๒๕๕๕** ข้อ ๓๐ วรรคหนึ่งและวรรค**สาม** กําหนดให้นายจ้างส่งแผนการฝึกซ้อมดับเพลิงและฝึกซ้อมอพยพหนีไฟรวมทั้งรายละเอียดเกี่ยวกับการฝึกซ้อมต่ออธิบดีหรือผู้ซึ่งอธิบดีมอบหมาย เพื่อให้ความเห็นชอบก่อนการฝึกซ้อม ไม่น้อยกว่าสามสิบวัน และจัดทํารายงานผลการฝึกซ้อมตามแบบที่อธิบดีกําหนด ยื่นต่ออธิบดีหรือผู้ซึ่งอธิบดีมอบหมายภายในสามสิบวันนับแต่วันเสร็จสิ้นการฝึกซ้อม

อาศัยอํานาจตามความในข้อ ๓๐ วรรคหนึ่งและวรรคสาม **แห่ง**กฎกระทรวงกําหนดมาตรฐาน ในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. ๒๕๕๕ อธิบดีกรมสวัสดิการและคุ้มครองแรงงาน จึงมอบหมาย อํานาจหน้าที่ให้ข้าราชการ ดังต่อไปนี้

๑. รับแผนการฝึกซ้อมดับเพลิงและฝึกซ้อมอพยพหนีไฟ รวมทั้งรายละเอียดเกี่ยวกับการฝึกซ้อม เพื่อให้ความเห็นชอบก่อนการฝึกซ้อม

(๑) รองอธิบดีกรมสวัสดิการและคุ้มครองแรงาน ให้มีอํานาจในทุกท้องที่ทั่วราชอาณาจักร

**(๒**) ผู้อํานวยการสํานักความปลอดภัยแรงงาน ให้มีอํานาจในทุกท้องที่ทั่วราชอาณาจักร

**(๓)** สวัสดิการและคุ้มครองแรงงานจังหวัด ให้มีอํานาจในเขตพื้นที่จังหวัดของตน

๒. รับแบบรายงานผลการฝึกซ้อมดับเพลิงและฝึกซ้อมอพยพหนีไฟ

**(**๑) สวัสดิการและคุ้มครองแรงงานจังหวัด ให้มีอํานาจในเขตพื้นที่จังหวัดของตน

(๒) ผู้อํานวยการกลุ่มงานสวัสดิการและคุ้มครองแรงงานพื้นที่ ให้มีอํานาจในเขตพื้นที่ของตน ทั้งนี้ ตั้งแต่บัดนี้เป็นต้นไป

สั่ง ณ วันที่ 28 กุมภาพันธ์ พ.ศ. ๒๕๕๖ (**นาย**กรณ์ อมรชีวิน)

อธิบดีกรมสวัสดิการและคุ้มครองแรงงาน